Tudert n tmara s usnas n tarrayt i ɣef d-nemmeslay deg uḥric n teẓri. Yal awadem ad neɛreḍ ad tnezrew ilmend n kraḍ n yiswiren; deg uswir n tɣara ad d-nekkes ismawen n yiwudam, syin ɣer uglam-nsen seg wayen yerzan tameddurt, tafekka, iselsa d tnefsit; deg uswir n twuri ad dnessufeɣ tawuri n yal awadem ilmend n temlilt tasentalant i yebnan ɣef kraḍ n yiferdisen lebɣi, tazmert d tmusni d temlilt tamsagant ara yilin d tuɣalin ɣer uzenziɣ n Greimas; deg uswir aneggaru ad neɛreḍ ad d-nekkes awadem assaḍ wa ad nẓerr azal i tefka tmarut i yal awadem.